**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 29.09.2022, ora 08.00 – 30.09.2022, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 30.09.2022, ora 07.00**

**RÂURI**

Debitele au fost în general relativ staționare, exceptând cursurile inferioare ale Someșului și Mureșului, unde au fost în creștere ca urmare a propagării.

Pe râurile din bazinele hidrografice: Vișeu, Iza, Tur, Crasna, Barcău, Crișuri, Bega, Timiș, Bârzava, Moravița, Caraș, Nera, Cerna și bazinele superioare și mijlocii ale Someșului, Mureșului, debitele au fost în scădere.

Scurgeri mai importante pe versanţi, torenţi şi pâraie, viituri rapide pe râurile mici cu efecte de inundaţii locale şi creşteri mai importante de niveluri și debite, s-au înregistrat pe unele râuri din Crișana și Banat, ca urmare a precipitațiilor mai însemnate cantitativ căzute în interval și propagării.

Debitele se situează în general la valori sub mediile multianuale lunare, cu coeficienți moduli cuprinși între 30-90% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraş, Nera, Jiu, bazinul superior și inferior al Oltului, bazinul mijlociu și inferior al Argeșului, cursurile superioare ale Sucevei, Moldovei, cursul superior și mijlociu al Bistriței, unii afluenți din bazinul superior al Ialomiței și mai mici (sub 30% din mediile multianuale lunare) pe râurile din bazinele hidrografice: Tazlău, Rm. Sărat, Bârlad şi Jijia.

În interval au fost emise două **ATENȚIONĂRI HIDROLOGICE** pentru fenomene imediate.

Se situează peste **COTA DE ATENȚIE** râul Moravița la stația hidrometrică Moravița (250+15) – jud. TM.**.**

Debitele vor fi în general relativ staționare, exceptând cursurile inferioare ale Someșului, Mureșului, unde vor fi în creștere prin propagare.

Pe râurile din bazinele hidrografice: Vișeu, Iza, Tur, Crasna, Barcău, Crișuri, Bega, Timiș, Bârzava, Moravița, debitele vor fi în scădere.

Sunt posibile creşteri de niveluri şi debite pe unele răuri din zona de deal şi munte, mai ales pe cele din nord-vestul și vestul țării, ca urmare a precipitațiilor prognozate, sub formă de aversă, izolat mai însemnate cantitativ şi propagării.

**DUNĂRE**

Debitul la intrarea în țară (secțiunea Baziaș) în intervalul 29.09.2022 – 30.10.2022 a fost în scădere, având valoarea de 4100 m3/s, peste media multianuală a lunii septembrie (3800 m3/s).

În aval de Porțile de Fier debitele au fost în scădere pe sectorul Gruia – Calafat şi în creştere pe sectorul Bechet – Tulcea..

Debitul la intrarea în țară (secțiunea Baziaș) va fi în scădere (3800 m3/s).

În aval de Porțile de Fier debitele vor fi în scădere pe sectorul Gruia – Corabia, staționare la Tr. Măgurele şi în creştere pe sectorul Zimnicea – Tulcea.

**2.** **Situația meteorologică în intervalul 29.09.2022, ora 09.00 – 30.09.2022, ora 06.00**

**ÎN ŢARĂ**

Vremea a continuat să se încălzească în majoritatea regiunilor și a devenit caldă în mare parte din țară, chiar deosebit de caldă local în sud-est (abateri pozitive față de mediile multianuale în general de până la 6...8 grade). Ziua, cerul a fost variabil, cu înnorări temporare în sud-vest, centru, nord, nord-est, în extremitatea de sud-est, precum și în zona de munte, unde local au fost ploi, mai ales averse, însoțite pe alocuri și de fenomene electrice. După-amiaza și la începutul nopții instabilitatea atmosferică s-a accentuat temporar în Crișana și Banat și s-a manifestat prin perioade cu dezvoltari noroase convectice, averse ce au avut și caracter torențial, frecvente descărcări electrice, dar și intensificări de scurtă durată ale vântului și cu aspect de vijelie (rafale de peste 55...60 km/h), confirmate cu precădere în zona județului Arad, unde izolat au fost consemnate și căderi de grindină. Punctiform cantitățile de apă au depășit 15...25 l/mp. Noaptea cerul a fost variabil, spre mai mult senin și doar în vest și nord-vest nebulozitatea a mai persistat, însă ploile s-au restrâns treptat ca arie. Izolat, intensificări temporare ale vântului s-au semnalat și în zona montană înaltă, cu viteze de peste 65...70 km/h. Temperaturile maxime s-au încadrat între 17 grade la Voineasa și 31 de grade la Medgidia, iar la ora 06 temperatura aerului era cuprinsă între 6 grade la Întorsura Buzăului și Sfântu Gheorghe-Covasna și 21 de grade la Mahmudia. În primele ore ale intervalului a fost ceață, pe alocuri zona costieră a Dobrogei și în depresiuni, iar noaptea local în Transilvania. Observație: începând de ieri de la ora 06 au fost în vigoare 23 de mesaje pentru fenomene meteorologice periculoase imediate- 3 avertizări cod portocaliu emise de către SRPV Timișoara,- 20 atenționări cod galben, 13 emise de către SRPV Timișoara, 3 emise de SRPV Sibiu, câte 2 emise de către SRPV Constanța și SRPV Cluj.

**LA BUCUREŞTI**

Vremea a continuat să se încălzească și a devenit mult mai caldă decât în mod obișnuit pentru sfârșitul lunii septembrie. Cerul a fost variabil, mai mult senin în cursul nopții, iar vântul a suflat slab până la moderat. Temperatura maximă a fost de 28 de grade, iar la ora 06 se înregistrau valori termice de 11 grade la stația meteo Băneasa, 12 grade la Afumați și 13 grade la Filaret.

**3. Prognoza meteorologică în intervalul 30.09.2022, ora 09.00–01.10.2022, ora 09.00**

**ÎN ŢARĂ**

Vremea se va menține caldă pentru sfârșitul lunii septembrie în toată ţara, chiar deosebit de caldă în jumătatea de sud-est. Cerul va fi variabil, cu înnorări temporare în vest, nord-vest și centru. Local în Crișana și Maramureș și izolat în Banat, Transilvanie și la munte vor fi averse şi descărcări electrice. Vor fi condiții de grindină, iar cantitățile de apă vor depăși punctiform 15...20 l/mp. Vântul va sufla slab și moderat, cu intensificări în zona montană înaltă, temporar în regiunile vestice, dar și în timpul averselor. Temperaturile maxime vor fi cuprinse în general între 22 și 31 de grade, iar cele minime între 10 și 19 grade, mai scăzute în depresiunile Carpaților Orientali spre 7...8 grade. Dimineața și noaptea izolat se va semnala ceaţă.

**LA BUCUREŞTI**

Vremea va fi frumoasă şi se va menține deosebit de caldă pentru această perioadă din an. Cerul va fi variabil, iar vântul va sufla slab până la moderat. Temperatura maximă se va situa în jurul valorii de 30 de grade, iar cea minimă va fi de 13...15 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă* Prut-Bârlad**

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

1. ***CALITATEA MEDIULUI***
2. **În domeniul aerului**

***Agenția pentru Protecția Mediului Prahova*** informează despre producerea, în data de 28.09.2022, ora 10.00, unei poluări accidentale a aerului cu pulberi de catalizator din cauza unei avarii produse la Rafinăria OMV Petrom-Petrobrazi, comuna Brazi, județul Prahova. Avaria s-a produs ca urmare a caderii de tensiune din stația electrică proprie a operatorului astfel încât s-a oprit accidental funcționarea cazanelor de abur și s-a produs oprirea forțată a mai multor instalații tehnologice.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare